./data/phi0474/phi005/phi0474.phi005.perseus-lat2.xml
M. Tullius Cicero
Fannius, eques Romanus, frater germanus Q  Titini, iudicis tui, tibi pecuniam se dedisse  RECITA  CN  FANNI TESTIMONIVM  Nolite Cn  Fannio dicenti credere, noli, inquam, tu, Q  Titini, Cn  Fannio, fratri tuo, credere; dicit enim rem incredibilem; C  Verrem insimulat avaritiae et audaciae, quae vitia videntur in quemvis potius quam in istum convenire  dixit Q  Tadius, homo familiarissimus patris istius, non alienus a matris eius genere et nomine; tabulas protulit, quibus pecuniam se dedisse ostendit  RECITA  NOMINA Q  TADI  RECITA  TESTIMONIVM Q  TADI  ne Tadi quidem tabulis nec testimonio credemus? quid igitur in iudiciis sequemur? quid est aliud omnibus omnia peccata et maleficia concedere nisi hoc, hominum honestorum testimoniis et virorum bonorum tabulis non credere?